Nemi

Nemi er en norsk tegneserie skrevet og tegnet av Lise Myhre. Serien startet i Larsons Gale Verden med tittelen Den svarte Siden i 1997, men byttet i 1999 navn til Nemi. Serien ble raskt populær, og debuterte samme år som dagsstripe i Dagbladet. Nemi fikk eget blad i 2002, som ble utgitt månedlig fram til desember 2022. 200 blader ble utgitt. 

Serien har nå navn etter hovedfiguren Nemi, som er en jente i tyveårene som har funnet sin plass blant "de rare", og som trives der. Hun har et lidenskapelig forhold til enter, drager og jediriddere. Hun liker å drikke øl, og nyter musikk av det mørkere slaget. Serien Nemi er humorbasert, men tar tidvis opp alvorlige temaer, og har også blitt brukt til å illustrere dikt av forfatterne André Bjerke og Edgar Allan Poe. Figuren Nemi er både sårbar og tøff, romantisk og kynisk. Myhre selv beskriver henne som såpass schizo at hun aldri har savnet å jobbe med  andre figurer. 

Nemi syndikeres av Bulls Press som dagsstripe til ca. 150 aviser, blader og nettsteder. Serien oversettes til mer enn ti språk, og er utgitt i blader, album og bokserier i en rekke land. I tillegg til Norge utgis Nemi i Russland, Polen, Bulgaria, Italia, Spania, Frankrike, Tyskland, England, USA, Danmark, Finland og Sverige. 

I forbindelse med 100-årsjubileet for tegneserier i Norge i 2011, var Nemi en av fire tegneseriefigurer som ble gjengitt på et norsk frimerke. 16. september 2011- Tegneseriejubileum; posten.noSe også Liste over kunstverk på norske frimerker

 Bakgrunn 
Nemi hadde sin begynnelse som gjesteserie i Larsons Gale Verden, en månedlig tegneserieantologi basert på Gary Larsons The Far Side, utgitt av Bladkompaniet. Nemi het først Den svarte siden, og debuterte i Larsons Gale Verden nr. 7/1997. Serien ble raskt populær, og utvidet til å bli De svarte sidene, før både serie og hovedperson fikk sitt nåværende navn fra og med halloween-utgaven av Larsons Gale Verden høsten 1999. Samme vår (fra 23. mars) hadde Nemi en gjesteopptreden i Dagbladet. Den 25. april i 2000 erstattet "Nemi" stripeserien "Grimmy" i Dagbladet og ble fra da av, på fast basis, trykt som daglig stripe i avisa. Fra januar 2002 ble Nemi-stripene supplert av ukentlige helsider. Lise Myhre har også illustrert dikt av bl.a. André Bjerke, Nicole Blackman, Edgar Allan Poe, Inger Hagerup, Michael Krohn, Lars Saabye Christensen, Tor Jonsson og Jens Bjørneboe.

 Eget blad 
Serien har hatt gitt navn til et eget tegneserieblad utgitt av Egmont Serieforlaget i stort magasinformat fra januar 2003 til desember 2022. Det første året kom det ut åtte blader, siden kom det med noen unntak ut månedlig i flere år før det fra 2015 gikk tilbake til åtte utgivelser per år. Bladet har hatt en rekke biserier, både striper og lengre fortellinger. Utenlandske serier omfatter Roman Dirges Lenore – The Cute Little Dead Girl, Iskalde grøss, Sinfest, Fabler, Frank Chos, Reservatet, Carol Lay, Alan Moore's Tommorow Stories, Nina Hemmingsson, Bizarro, Love hurts, Sarahs Skriblerier og Hundevakta (Beasts of Burden). Mange norske serieskapere har også laget serier for Nemi, deriblant Ronja Berge, Tomas Drefvelin (Rex Rudi), Astrid Hansen, Lars Lauvik, Geir Moen, David Skaufjord, Ida Syvertsen, Kim Holm, Øyvind Lauvdahl, Håvard Johansen og Ida Neverdahl. Hver utgivelse av bladet hadde et tema, som ble gjenspeilet i artikkel, forside og utvalget av serier.

Serien hadde også eget blad i Sverige fra 2002 til 2018, til forskjell fra det norske bladet ble det utgitt i tradisjonelt bladformat, og inneholdt en litt annerledes mix av biserier. Serien hadde også et kortlivet blad i Danmark i 2007–2008, som ble nedlagt etter bare sju nummer.

 Figurer 
 Figur  Beskrivelse av skikkelser Nemi Montoya  Nemi har fornavn fra en innsjø i Italia, Lago di Nemi (selv om dette ikke var bevisst fra forfatteren sin side da hun skapte Nemi). Etternavn er fra figuren Iñigo Montoya i filmen Prinsessebruden. Nemi har en leken og åpen innstilling til livet, men misliker pelsdyroppdrett, fotball og autoriteter. Hun har vært ute mang en vinternatt, men mest for å ha det gøy. Hun er ganske redd for å bli voksen, har et solid bullshitfilter, og rotete leilighet. Nemi er nådeløst ærlig og sier hva hun mener, men kan også være blåøyd og romantisk. Hun tror på å ta for seg av livets goder. Noen av heltene hennes er Edgar Allan Poe, André Bjerke, J.R.R. Tolkien, Tori Amos, Johnny Depp, W.A.S.P., Black Sabbath og Legolas. Nemi har et lidenskapelig forhold til drager. Cyan  Cyan er Nemis bestevenninne. Hun har blått hår (derav navnet) og mange bekymringer. Før var hun singel, men nå har hun fått et barn og mann, på lik linje som Myhre selv fikk barn i sitt virkelige liv. Cyan er streitere enn Nemi, men har på et vis mye til felles med venninnen sin. Lise har uttalt at hun i starten ikke likte Cyan noe særlig. Ophelia  Ophelia er Nemis venninne. Hun er kunstner og introvert. Grim  Grim er Nemis kjæreste, og kom med et brak inn i Nemis liv i 2010. Som et morsomt sammentreff dukket han opp like etter at Nemis helt Peter Steele døde, selv om Grim da allerede befant seg på tegnebrettet. Tim  Tim var tidligere Cyans kjæreste og samboer. De hadde ikke et godt forhold. Etter at Tim fant seg en ny jente flyttet han raskt ut. Leo  Leo var Cyans neste kjæreste etter Tim, som hun etter hvert ble samboer med. Med tiden tok også dette forholdet slutt.  Nemis far  Nemis far var med i Enhjørninger, Monstre og juleheftene 2004, 2006 og 2007. I juleheftet i 2015 kom det fram at han i Nemis oppvekst hadde en mannlig partner, som han nå har funnet lykken med igjen. Nemis bror  Nemis bror var med i Enhjørninger og juleheftene 2006, 2007 og 2015.  Cyans barn  

 Bøker 
 Kronologiske samlinger 
 Tittel  Utgitt  Innhold  ISBN Enhjørninger og avsagde hagler  2004  Komplett og kronologisk fra starten i 1997 til høsten 2000.  ISBN 978-82-429-2471-1 Stjernestøv og løgner  2005  Komplett og kronologisk fra høsten 2000 til høsten 2001.  ISBN 978-82-429-2672-2 Monstre og meteorer  2006  Omfatter innhold fra høsten 2001 til sommeren 2002. ISBN 978-82-429-3009-5 Skumle damen  2008  Komplett og kronologisk fra sommeren 2002 til våren 2003.  ISBN 978-82-429-3306-5  Gørr og melis  2009  Komplett og kronologisk fra sommeren 2002 til våren 2003.  ISBN 978-82-429-4058-2 Monstermaskinen  2010  Komplett og kronologisk fra vinteren til julen 2004.  ISBN 978-82-429-4197-8  Farlig farvann  2011  Komplett og kronologisk fra nyttår 2004 til halloween 2005.  ISBN 978-82-429-4435-1  Princess of Darkness  2012  Komplett og kronologisk fra vinteren 2005 til 2006.  ISBN 978-82-429-4577-8 Du kommer ikke til å angre  2013  Komplett og kronologisk fra 2006 til 2007.  ISBN 978-82-429-4866-3 X  2014  Komplett og kronologisk fra årene 2007 og 2008.  ISBN 978-82-429-5063-5 Tretti tusen varulver  2015  Komplett og kronologisk fra årene 2008 og 2009.  ISBN 978-82-429-5266-0 Med Grimm og Gru  2016  Komplett og kronologisk fra årene 2009 til 2010.  ISBN  978-82-429-5349-0 Med Grimm og Gru  2016  Komplett og kronologisk fra årene 2009 til 2011.  ISBN  978-82-429-5349-0 Jentestreker  2017  Komplett og kronologisk fra periodene 2012 og 2013.  ISBN 978-82-429-5627-9 Incendio  2018  Striper, forsider, illustrerte dikt fra perioden 2012-2013.  ISBN 978-82-05-51428-7 Følgesvenn  2019  Striper, helsider, dikt og forsider fra perioden 2013-2014.  ISBN 978-82-05-52199-5 Dracarys  2020  Dikt, helsider og striper fra 2014 til 2015.  ISBN 978-82-05-53439-1 Sikade  2021  Dikt, helsider og striper fra 2015 til 2016.  ISBN 978-82-05-54647-9 Montoya  2022  Striper, helsider, dikt og forsider fra 2016 til 2019.  ISBN 978-82-05-56816-7 Løvetenner  2023  Striper, helsider, dikt og forsider fra 2019 til 2021.  ISBN 978-82-05-58924-7 Heksetimen  2024  Striper, helsider, dikt og forsider fra de siste Nemi-bladene.  ISBN 978-82-05-60248-9 

 Minibøker 
 Tittel  Utgitt  ISBN En liten bok om vennskap  2009  ISBN 978-82-429-3940-1 En liten bok om fristelser 2010  ISBN 978-82-429-4317-0 En liten bok om kjærlighet 2011  ISBN 978-82-429-4436-8 En liten bok om magi  2012  ISBN 978-82-42-94575-4 Bok om Glede  2019  ISBN 978-82-05-52410-1 Bok om Nerding  2019  ISBN 978-82-05-52411-8

 Diktantologi 
 Tittel  Utgitt  ISBN Drømmesvart  2018  ISBN 978-82-05-51749-3 Nattlys  2019  ISBN 978-82-05-52200-8 Illustrerte dikt og helsider  2020  ISBN 978-82-05-54220-4

Alle norske bøker er innbundne og utgitt av Egmont Serieforlaget. I 2018 skiftet Myhre forlag til Gyldendal.

 Albumutgivelser 
I tillegg til tegneserieheftene har følgende seriealbum og julehefter med Nemi kommet ut:

 2000: Nemi
 2000: Slem pike, julealbum 2000
 2001: Fri og grusom
 2001: Julen 2001
 2002: Carpe Noctem
 2002: Monstre
 2002: Høsten '02
 2002: Julen '02
 2003: Jul '03
 2003: Juovllat 2003, julehefte på samisk
 2004: Julen 2004
 2005: Halv ett og fortsatt prinsesse, julealbum 2005
 2006: Monstrifer, julealbum 2006
 2007: Julealbum 2007
 2008: Julealbum 2008
 2009: Julealbum 2009
 2010: Julealbum 2010
 2011: Julealbum 2011
 2012: Julealbum 2012
 2013: Julealbum 2013
 2014: Helsider fra Dagbladet 1
 2014: Julealbum 2014
 2015: Helsider fra Dagbladet 2
 2015: Helsider fra Dagbladet 3
 2015: Helsider fra Dagbladet 4
 2015: Julealbum 2015
 2016: Julealbum 2016
 2017: Julealbum 2017
 2018: Julealbum 2018
 2019: Julealbum 2019
 2020: Julealbum 2020
 2021: Julealbum 2021
 2022: Julealbum 2022
 2023: Julealbum 2023
 2024: Julealbum 2024

De fem første albumene er utgitt hos Bladkompaniet, og Monstre hos Cappelen. Senere utgivelser er utgitt av Egmont Serieforlaget.

 Soundtrack 
I 2001 ble Nemi den første norske tegneseriefiguren med egen plate. Albumet Nemi – The Soundtrack ble utgitt på  Nocturnal Art Productions, og er en samling av goth og annen mørk, hard rock musikk. Albumet inneholder bidrag fra blant annet Mayhem, Fields of the Nephilim, Red Harvest, Zeromancer og Magicka.

 Referanser 

 Eksterne lenker 

  Intervju med Lise Myhre hos Nettavisen (2003) 

Kategori:Norske tegneserier
Kategori:Tegneseriefigurer
Kategori:Introduksjoner i 1997
Kategori:1997 i Norge